గాదె శ్రీనివాసులు నాయుడు

గాదె శ్రీనివాసులు నాయుడు ఆంధ్రప్రదేశ్ రాష్ట్రానికి చెందిన రాజకీయ నాయకుడు . ఆయన 2025లో ఆంధ్రప్రదేశ్ శాసనమండలికి ఉత్తరాంధ్ర ఉపాధ్యాయ స్థానం నుండి రెండుసార్లు ఎమ్మెల్సీగా ఎన్నికయ్యాడు.
రాజకీయ జీవితం
గాదె శ్రీనివాసులు నాయుడు 2007, 2013లో ఆంధ్రప్రదేశ్ శాసనమండలికి జరిగిన ఎన్నికల్లో ఉత్తరాంధ్ర టీచర్ స్థానం నుండి స్వతంత్ర అభ్యర్థిగా పోటీ చేసి గెలిచి 2007 మార్చి 30 నుండి 2019 మార్చి 29 వరకు ఎమ్మెల్సీగా పని చేశాడు. ఆయన 2025లో ఉత్తరాంధ్ర టీచర్ ఎమ్మెల్సీగా పీఆర్‌టీయూ అభ్యర్థిగా పోటీ చేసి రెండో ప్రాధాన్యత ఓట్లతో రెండోసారి ఎమ్మెల్సీగా ఎన్నికయ్యాడు.

ఈ స్థానానికి 20,791 ఓట్లు పోలవ్వగా, 656 ఓట్లు చెల్లలేదు. పది మంది పోటీలో ఉన్నారు. మొదటి ప్రాధాన్యతా ఓట్లు పిఆర్‌టియు అభ్యర్థి గాదె శ్రీనివాసులనాయుడుకు 7,272, టిడిపి, జనసేన మద్దతునిచ్చిన ఎపిటిఎఫ్‌ అభ్యర్థి పాకలపాటి రఘువర్మకు 6,905, యుటిఎఫ్‌ మద్దతిచ్చిన పిడిఎఫ్‌ అభ్యర్థి కోరెడ్ల విజయగౌరికి 5,900 వచ్చాయి. రెండో ప్రాధాన్యతా ఓట్లను లెక్కిస్తూ ఎలిమినేషన్‌ రౌండ్‌కు వెళ్లారు. 9వ రౌండ్‌ (ఆఖరి రౌండ్‌)లో గాదె శ్రీనివాసులనాయుడుకు 9,237, పాకలపాటి రఘువర్మకు 8,527 ఓట్లు వచ్చాయి. ఎవరికీ 50 శాతం ప్లస్‌ 1 (10,068) ఓట్లు రాకపోవడంతో 710 ఓట్లతో గాదె శ్రీనివాసుల నాయుడు గెలుపొందాడు.

మూలాలు

వర్గం:ఆంధ్రప్రదేశ్ శాసనమండలి సభ్యులు